Man sterf terwyl hy wiel omruilŉ Man is Dinsdagaand in Pretoria doodgery toe hy glo afgetrek het om ŉ pap wiel op ŉ deurpad om te ruil. Volgens Louise Britz, ŉ woordvoerder van die Tshwane-metropolisie, het die voorval omstreeks 20:30 op die Ben Schoeman-hoofweg, naby die Eeufees-afrit plaasgevind. “Die bestuurder van ŉ Sprinter-minibus het glo in die noodbaan gestaan om ŉ motorband om te ruil toe ŉ Corsa bakkie teen die Sprinter gebots het. Die bestuurder van die minibus is op slag dood. Die bestuurder van die bakkie is in ŉ ernstige toestand na ŉ nabygeleë hospitaal geneem,” het Britz gesê.